**30.07.2024(2).**

**E-pasta nosaukums**

Par pieslēgšanos E-veselības sistēmai

**E-pasta teksts**

Nacionālais veselības dienests (turpmāk - Dienests) atgādina, ka atbilstoši Ministru Kabineta noteikumiem Nr. 134 “Noteikumi par vienoto veselības nozares elektronisko informācijas sistēmu” autentificēšanos veselības informācijas sistēmā (turpmāk – E-veselības sistēma), sākot ar 2024. gada 1. janvāri notiek izmantojot kvalificētus paaugstinātas drošības elektroniskās identifikācijas līdzekļus (eID un eParaksts Mobile).

Dienests izsaka pateicību tām Ārstniecības iestādēm, kuras jau pilnībā izmanto kvalificētus paaugstinātās drošības elektroniskās identifikācijas līdzekļus autentificējoties E-veselībā un piekļūstot E-veselības sistēmas datiem.

Dienests informē, ka turpina Ārstniecības iestāžu informācijas sistēmu pieslēgšanu jaunajai E-veselības sistēmas autentifikācijas moduļa versijai (turpmāk – Jaunā autentifikācijas versija), kas nodrošina vienīgi eID un eParaksts Mobile izmantošanu. Ņemot vērā pieslēgšanas procesa sarežģītību, Dienests, veicot parēju uz Jauno autentifikācijas versiju, Ārstniecības iestāžu informācijas sistēmām turpina nodrošināt Vecās un Jaunās autentifikācijas versijas paralēlu darbību.

***Dienests informē, ka no 2024. gada 1. septembra Dienests nodrošinās tikai Jaunās autentifikācijas versijas darbību.***

Dienests aicina Ārstniecības iestādes precizētpie saviem informācijas sistēmu pārstāvjiem vai ir veikts pieslēgums E-veselības sistēmas Jaunajai autentifikācijas versijai, ja nav, tad, kad ir plānots to izdarīt.

*Dienests skaidro, ka piekļuve, atbilstoši piekļuves prasībām (*[*https://eveseliba.gov.lv/sakums/e-vesel%C4%ABbas-lieto%C5%A1ana/pras%C4%ABbas-piek%C4%BCuvei*](https://eveseliba.gov.lv/sakums/e-vesel%C4%ABbas-lieto%C5%A1ana/pras%C4%ABbas-piek%C4%BCuvei) *), E-veselības sistēmai tiek nodrošināta personai, kura Iestāde vārdā apstrādā datus E-veselības sistēmā (turpmāk – Lietotājs), atbilstoši darbavietai un tiesību apjomam. Lietotāja darbavietu un tiesību apjomu katram Iestādes Lietotājam piešķir Iestādes deleģēts E-veselības sistēmas administrators, izmantojot E-veselības sistēmas Iestādes administratora darbavietu sadarbības platformā, kas pieejama* [*https://iddv.eveseliba.gov.lv:444/EVES.AUTH/default.aspx*](https://iddv.eveseliba.gov.lv:444/EVES.AUTH/default.aspx)

Dienests aicina Ārstniecības iestādes pārliecināties, ka visiem Iestādes darbiniekiem, kuriem ir nepieciešama pieslēgšana E-veselības sistēmai, ir izveidots un uzinstalēts telefonā eParaksts Mobile vai ir pieejama eID karte un kartes lasītājs (iebūvēts vai ārējais):

* Iestādēs, kurām ir  vairāk nekā 5 (pieci) Lietotāji, Iestāžu E-veselības sistēmas administratori veic atbilstošas darbavietas un tiesību apjomu reģistrāciju sadarbības platformā.
* Iestādēs, kurām ir  mazāk nekā 5 (pieci) Lietotāji, Lietotāja darbavietu un tiesību apjomu reģistrēšana ir pieteikta un nodrošināta vēršoties Dienesta teritoriālajās nodaļās (<https://www.vmnvd.gov.lv/lv/teritorialas-nodalas>).

Dienests atgādina, ka Ārstniecības iestāžu darbinieki jautājumos par E-veselības sistēmas izmantošanu var vērsties atbalsta dienestā zvanot 67803301, vai rakstot uz [atbalsts@eveseliba.gov.lv](mailto:atbalsts@eveseliba.gov.lv)

Dienests informē, ka kvalificēta paaugstinātās drošības identifikācijas līdzekļa izmantošanas uzsākšanas problēmu gadījumā, Ārstniecības iestādēm ir nepieciešams oficiāli iesniegt ziņojumu Dienesta e-adresē vai rakstot uz [nvd@vmnvd.gov.lv](mailto:nvd@vmnvd.gov.lv)